Daar is vier veranderinge aan die Springbokke se opdrafspan vir Saterdag se derde toets teen die Franse wat op Ellispark gespeel word, die plek waar die besoekers tot dusver al vier toetse teen die Bokke gewen het.
Agter die skrum speel Francois Hougaard in die plek van Ross Cronje wat ook harsingskudding in verlede week se toets opgedoen het. Hougaard het verlede jaar slegs as vleuel vir die Bokke gespeel.
Du Preez se keuse vir die opdrafspan weens Mohoje se harsingskudding gee aan Jaco Kriel sy eerste kans vanjaar om dalk van die bank af weer voor sy tuisskare te speel.